OpenLLM-France/wikimedia huggingface dataset:
# Behi esferiko

Behi esferikoa errealitatearen eredu zientifikoen gehiegizko sinplifikazioaren metafora da.

## Historia
### Txantxa zientifikoa

Zientzialarien txantxatik dator termino hau. Beste edozein txantxa zientifiko bezala, aldaera ugari ditu.
Fisikariei buruzko aldaera:
Baserri batean esne-ekoizpena hain zen baxua, non jabeak bertako unibertsitatera jo zuen laguntza akademikoa eskatzeko. Unibertsitateak diziplina arteko irakasle talde bat bildu zuen, fisikari teoriko batek zuzenduta, eta bi aste eman zituzten landa ikerketa intentsiboan. Unibertsitatera itzuli zirenean, haien ordenagailuak datuz beteta zeuden, eta txostena idazteko lana taldeburuaren esku utzi zuten. Handik gutxira, baserritarrak hasitako txostena jaso zuen: «Nik badut irtenbidea, baina hutsean dauden behi esferikoentzat bakarrik balio du».
Matematikariei buruzko aldaera:
Nekazari bati behiak gaixotu zitzaizkion. Analisia eskatu zuen matematikari talde bati. Ikertzaileek behin lana bukatutakoan txostena bat eman zioten nekazariari. Txosten hori honela hasten zen: «Demagun R erradio duen behi bat…»

### Beste animaliei buruzko antzeko txantxak

Batzuetan, behiaren ordez beste animaliak aipatzen dira, adibidez zaldia edo txita.
Alan Turingek, 1952ko The Chemical Basis of Morphogenesis artikuluan, hau baieztatzen zuen: «Simetria esferikoa duen eta bere egoera aldatzen ari den erreakzio kimikoen eta difusioen ondorioz... ezin da simetria esferikorik ez duen zaldia bezalako organismorik sortu».
Badago txantxa bat, non fisikari batek hutsean dagoen zaldi esferiko batek lasterketan irabazteko eredua eraiki zuen. Aharon Katzir biofisikari israeldarrari egozten zaio.

## Aipamenak

Spherical Cow (Behi esferikoa) aukeratu zen 18. Fedora Linux banaketarako kode-izen gisa.

## Erreferentziak

* ↑ (Ingelesez) Kirkman, T.W.. (1996). Spherical Cow: A Simple Model. .
* ↑ (Ingelesez) Lee, Timothy B. (2013). «The Coase Theorem is widely cited in economics. Ronald Coase hated it» The Washington Post.
* ↑ Doncel, Josu. (2016). «Har bedi R erradioko behi bat» Zientzia kaiera.
* ↑ (Ingelesez) Hefley, Bill; Hefley, William E.; Murphy, Wendy. (2008). Service science, management and engineering: education for the 21st century. Springer, 80 or. ISBN 978-0-387-76577-8..
* ↑ (Ingelesez) Stellman, Steven. (1973). «A Spherical Chicken» Science 182 (4119): 1296..
* ↑ (Ingelesez) Turing, Alan. (1952). «The Chemical Basis of Morphogenesis» Philosophical Transactions of the Royal Society of London 237 (641): 41..
* ↑ (Errusieraz) «Физики тоже шутят» Молодёжь и наука.
* ↑ (Ingelesez) Kennedy, John W.; Quintas, Louis V. (1988). Applications of graphs in chemistry and physics. North-Holland ISBN 9780444705136..
* ↑ (Gaztelaniaz) Andrade, J. (2013). «Fedora 18 Spherical Cow ya disponible; incluye nuevo instalador y escritorio Cinnamon» Engadget.

## Kanpo estekak

* Datuak: Q2667302
* Multimedia: Spherical cow / Q2667302
# Behiak (filma)

Behiak 1992 urtean Julio Medemek eginiko filma da.

## Sinopsia

Oharra: Atal honek istorio osoa edo amaiera argitzen du.
Hiru belaunalditan zehar, 1875 eta 1936 artean, Gipuzkoako haran txikiko familia bien (Irigibel eta Mendiluzekoak) arteko harremanak nahasiak dira, bortizkeriak, norgehiagoka higuingarriak eta grina sutsuek koskatuak. Baserri banatan bizi dira bi familiak eta baserrien artean muino bat eta baso bat baizik ez dago. Akzioa azken karlistalditik Gerra Zibilera doan denboran gertatzen da, eta familia horien hiru belaunaldien bitartez kontatzen da.

## Pertsonaiak

* Emma Suárez: Cristina
* Carmelo Gómez: Manuel, Ignacio eta Peru Irigibel
* Ana Torrent: Katalina
* Karra Elejalde: Ilegorri / Lukas
* Klara Badiola: Madalen
* Txema Blasco: Manuel
* Kandido Uranga: Karmelo eta Juan Mendiluze
* Pilar Bardem: Paulina
* Miguel Angel Garcia: Peru umea
* Ane Sanchez: Cristina umea
* Magdalena Mikolajczyk: Alaba umea
* Enara Azkue: Alaba umea
* Ortzi Balda: Ilegorri / Lukas umea
* Elisabeth Ruiz: Alaba heldua
* Ramón Barea: Epailea
* Aitor Mazo: Soldadu 1
* Xabier Aldanondo: Soldadu 2
* Carlos Zabala: Ofiziala
* Antton Etxeberria: Karlista 1
* Alberto Arizaga: Karlista 2
* Niko Lizeaga: Karlista 3
* Patxi Santamaria: Kazetari 1
* Jose Ramon Soroiz: Kazetari 2

## Sariak

Julio Medemek 1993ko zuzendari berrien Goya Saria lortu zuen.

## Kanpo estekak

* Webgunea imdb.com
* Euskadiko Filmategia
* Datuak: Q2447932
# Behia etzanda

Behia etzanda Vincent van Goghek 1882an, Hagan bizi zen garaian, sortutako bi olio-pinturen izenburua da. Bilduma pribatu batean gordetzen dira.
1970eko Katalogo arrazoituan, Jacob Baart de la Failleren ikerketetan oinarrituta, margolanak 1882an datatu ziren. Jan Hulskerrek, ordea, bere 1883ko Behiak belardian margolanarekin lotuta egon behar dutela sentitzen du; lan hori argazki oso pobre batengatik bakarrik ezagutzen da. Ondorioz, 1883ko abuztua bezalako datak, Goghek Sien Hoornik maitalearekin hautsi eta Drentherantz joan baino pixka bat lehenago eginak izango ziren.

## Erreferentziak

* ↑ Brooks, D. "The Paintings". The Vincent van Gogh Gallery, endorsed by Van Gogh Museum, Amsterdam. David Brooks
* ↑ de la Faille, Jacob Baart (1970). The works of Vincent van Gogh. Amsterdam: Meulenhoff.

## Kanpo estekak

* (Frantsesez):Margolanaren fitxa Orsay museoan.
* Datuak: Q6707826
* Multimedia: Lying Cow (van Gogh serie) / Q6707826
# Berkeley Lake (Georgia)

Berkeley Lake Georgiako estatuko hiri bat da. Walton konderrian kokatua dago. 2010ean 1.574 biztanle zituen, 2,79 kilometro koadrotan banatuta.

## Ikus, gainera

* Walton konderria

## Kanpo estekak

* Datuak: Q2185652
* Multimedia: Berkeley Lake, Georgia / Q2185652
# Berken

Berken Suitzako udalerria da. Berna kantonamenduan dago, Argovia Garaia barruti administratiboa barrutian. 2014an 45 biztanle zituen 1,39 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67803
* Multimedia: Berken / Q67803
# Berkeley Springs (Mendebaldeko Virginia)

Berkeley Springs Ameriketako Estatu Batuetako inkorporatutako herri bat da. Morgan konderrian kokatuta dago, Mendebaldeko Virginia estatuan. 753 biztanle ditu, 0,34 kilometro koadroko azaleran banatuta.

## Ikus, gainera

* Morgan konderrian

## Kanpo estekak

* Datuak: Q778044
* Multimedia: Berkeley Springs, West Virginia / Q778044
# Berkeley konderria

Berkeley konderria honako konderrien izena izan daiteke:
* Berkeley konderria (Hego Carolina)
* Berkeley konderria (Mendebaldeko Virginia)
# Berkeley konderria (Hego Carolina)

Berkeley konderria (ingelesez: Berkeley County) Hego Carolinako konderri bat da, Ameriketako Estatu Batuetan. Hiriburua Moncks Corner da. 2010eko zentsuaren arabera 177.843 biztanle zituen, Berkeley kilometro koadroko azaleran.

## Geografia

Berkeley konderriak 3.183,71 kilometro koadro ditu. Horietatik 337,68 ura dira. Beste 2.846,03 lurra dira. Biztanleria dentsitatea 55,86 da.

## Demografia

2010eko zentsoan bizi ziren 177.843 pertsonetatik 124.308 txuriak edo hispanoak dira. Horietatik hispano edo latino kategorian 10.755 dira. 44.023 beltzak edo afroamerikarrak. 910 amerikar natiboak ziren eta 146 Hawaii edo Pazifikoko irletako natiboak. 3.981 asiarrak ziren. Bestelako arraza bat kategorian 536 biztanle daude. Bukatzeko euren burua arraza bat baino gehiagotan 3.939 pertsonek kokatzen zuten.

### Biztanleria piramidea
## Kanpo estekak

* Datuak: Q495105
* Multimedia: Berkeley County, South Carolina / Q495105
# Berkelland

Berkelland (entzun) Herbehereetako Gelderland probintziako herria da. 2010eko urtarrilaren 1eko erroldaren arabera, herriak 44.968 biztanle zituen.

## Ikus, gainera

* Gelderland

## Kanpo estekak

* (Nederlanderaz) Udalaren webgunea.
* Datuak: Q47104
* Multimedia: Berkelland / Q47104
# Berkeley konderria (Mendebaldeko Virginia)

Berkeley konderria (ingelesez: Berkeley County) Mendebaldeko Virginiako konderri bat da, Ameriketako Estatu Batuetan. Hiriburua Martinsburg da. 2010eko zentsuaren arabera 104.169 biztanle zituen, Berkeley kilometro koadroko azaleran.

## Geografia

Berkeley konderriak 832,83 kilometro koadro ditu. Horietatik 1,07 ura dira. Beste 831,75 lurra dira. Biztanleria dentsitatea 125,08 da.

## Demografia

2010eko zentsoan bizi ziren 104.169 pertsonetatik 93.340 txuriak edo hispanoak dira. Horietatik hispano edo latino kategorian 3.961 dira. 7.234 beltzak edo afroamerikarrak. 242 amerikar natiboak ziren eta 29 Hawaii edo Pazifikoko irletako natiboak. 860 asiarrak ziren. Bestelako arraza bat kategorian 102 biztanle daude. Bukatzeko euren burua arraza bat baino gehiagotan 2.362 pertsonek kokatzen zuten.

### Biztanleria piramidea
## Kanpo estekak

* Datuak: Q490949
* Multimedia: Berkeley County, West Virginia / Q490949
# Berkeley (Missouri)

Berkeley Missourieko hiri bat da. St. Louis konderrian kokatua dago. 2010ean 8.978 biztanle zituen, 12,88 kilometro koadrotan banatuta.

## Ikus, gainera

* St. Louis konderria

## Kanpo estekak

* Datuak: Q967070
* Multimedia: Berkeley, Missouri / Q967070
# Berkeley Open Infrastructure for Network Computing

Berkeley Open Infrastructure for Network Computing (Sare bidezko Konputaziorako Berkeleyko Azpiegitura Irekia) edo BOINC konputazio banaturako azpiegitura bat da, hasiera batean SETI@home proiekturako garatu zen arren, zabaltzeko asmoarekin egindakoa. Software librea da eta LGPL lizentziapean banatzen da. Software hau Kaliforniako Unibertsitatearen Berkeleyko egoitza batean garatzen dute, David Andersonek zuzenduta.

## Jatorria

SETI@home BOINC azpiegitura erabiltzen duen proiektu ezagunenetakoa da. Bere arrakastari esker kalkuluak burutzeko ordu asko eta asko behar zituzten beste proiektu ugari sortu ahal izan dira ondoren. Konputazio banatuari esker, milaka ordenagailu batzen diren sare bakar batez baliatuz kalkulu hauek askoz azkarrago burutzen joan daiteke.

## BOINC azpiegituran barne dauden proiektuak

* Cell Computing — ikerketa biomedikoa. Webgunea (japonieraz)
* Climateprediction.net — XXI. mendeko eguraldia aurreikusten saiatzea. Webgunea
** BBC Climate Change Experiment — Webgunea (Climateprediction.net-en barne dago)
** Seasonal Attribution Project — Webgunea (Climateprediction.net-en barne dago)
* Einstein@Home — biratzen ari diren neutroien izarren (pulsar) bilaketa. Webgunea
* LHC@home — Large Hadron Collider proiektuan partikulen similazioak burutzeko CERNeko zientzialarientzako laguntza. Webgunea
* Leiden Classical — Mekanika klasiko orokorra (Leidengo Unibertsitatea). Webgunea
* Predictor@home — Proteinen sekuentzietan oinarrituz, hauen egitura aurreikustea. Webgunea
* Rosetta@home — Proteinen egitura aurreikusi eta diseinatzea du helburu, hainbat gaixotasun garrantzitsuri irtenbidea aurkitu asmoz. Webgunea
* SETI@home — Inteligentzia estralurtarraren bilaketa (SETI). Webgunea
* SIMAP — Proteinen datu-base batean oinarritzen da, beraien arteko antzekotasunak antzemateko. Webgunea
* SZTAKI Desktop Grid — Zenbaki-sistema bitar jeneralizatuen bilaketa. Webgunea
* World Community Grid — giza gaixotasunen ezagutzan aurrerapena. Webgunea

## Kanpo estekak

* (Ingelesez) Berkeley Open Infrastructure for Network Computing (BOINC)
* (Ingelesez) Proiektu guztien estatistikak
* Datuak: Q209563
* Multimedia: Berkeley Open Infrastructure for Network Computing / Q209563
# Berkelio

Berkelioa elementu kimiko sintetiko bat da, Bk ikurra eta 97 zenbaki atomikoa dituena. Aktinidoen serieko elementu metaliko erradioaktiboa da. Elementu honen lehen sintesia amerizioa alfa partikulez (helio-ioiez) bonbardatuz ekoiztu zen. Bere izena Berkeleyn (Kalifornia) dagoen Kaliforniako Unibertsitateari zor dio. Berkelioa sintetizatutako bosgarren elementu transuranidoa izan zen.

## Ezaugarri nagusiak

$^{249}$Bk isotopoaren (314 eguneko erdibizitza) kantitate adierazgarria sintetizatu ahal izan da, bere zenbait propietate kimiko zehazteko adina. 2004rako oraindik ez zen forma elementalean isolatu, baina badirudi tenperatura altuan erraz oxidatzen den metal zilarkara dela eta azido mineral diluituetan disolbatzen dela.

## Kanpo estekak

* Datuak: Q1882
* Multimedia: Berkelium / Q1882
# Belegorn

Belegorn, Tolkienen legendariumean eta Eraztunaren Jaunaren Eranskinetan, Gondorreko laugarren Seneskal Erregeordea izan zen. Eguzkiaren Hirugarren Aroko 2074an jaioa, Herionen semea da. Bere izena, sindarinezkoa da eta "Zuhaitz Handi" bezala itzul daiteke.
Belegorn, Zaintzapeko Bakea deritzon garaian gobernatu zuen hirugarren seneskal erregeordea izan zen. Bere aitaren oinordeko bihurtu zen 2148an eta Gondor, 56 urtez gobernatu zuen, 2204 arte, urte horretan hil zelarik, bere oinordeko, bere seme Hurin I.a bihurtuz.
# Beleixe Irratia

Beleixe irratia Etxarri-Aranatzeko katea da, FM 107.3 frekuentzian eta euskaraz emititzen duena Sakanako eskualde osorako.
1996an irratia martxan jartzeko batzordea lanean hasi zen eta 1999ko maiatzaren 3an ekin zioten lehen emisioei.

## gainera

* Nafarroa Garaiko euskarazko irratiak
* Euskarazko irrati kateak

## Kanpo estekak

* Beleixeren webgunea
* Datuak: Q12254953
# Belejovce

Belejovce Eslovakiako udalerri bat da, Svidníkeko barrutian kokatuta. 3,08 km²ko azalera du eta 18 biztanle 2017ko datuen arabera.

## Historia

Idatzizko lehen aipamena 1600. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Datuak: Q792246
* Multimedia: Belejovce / Q792246
# Belekthor I.a

Belekthor I.a, Tolkienen legendariumean eta Eraztunen Jaunaren eranskinetan, Gondorreko hamabosgarren seneskal erregeordea da. Bere izena, sindarinezkoa da eta "Arrano Boteretsua" bezala itzul daiteke.
Eguzkiaren Hirugarren Aroko 2545. urtean jaio zen, Minas Tirithen, eta Hurin II.aren seme eta oinordekoa izan zen. Bere aitaren oinordeko bihurtu zen Eguzkiaren Hirugarren Aroko 2628. urtean.
Bere erregealdian, Gondorreko ekialde eta hegoaldeko mugetako gerrak ez ziren amaitu.
Eguzkiaren Hirugarren Aroko 2655. urtean hil zen, 27 urteko gobernualdia eta 110 urteko bizitza izan ondoren. Bere oinordekoa, bere seme Orodreth Gondorrekoa izan zen.
# Belegost

Belegost (elfoerazko Hiri Handia) Tolkienen hil ondorengo lana den Silmarillion laneen, Ered Luinen ekialdeko zatian aurkitzen diren nanoen bi hirietako bat da, Dolmed mendiaren iparraldean, Beleriand eta Eriadorren arteko mugan, Eguzkiaren Lehen Aroa baino lehenago eraikia.
Hasieratik Doriatheko Elfoen aliatu tradizionalak dira, hauek, nanoak, etxalde hauetatik gertu aurkitu zituztelarik lehen aldiz. Euren bizilagunak, Nogrodeko nanoek, Lehen Aroan Doriath erasotzea erabaki zutenean, Belegostekoek, arrakastarik gabe, halakorik ez egiteko esan zieten.
Bere garaiko beste nano askok bezala, Nirnaeth Arnoediad guduan ere parte hartu zuten, non euren erregea zen Azaghâlek, Glaurung herensugea ihesean jarri zuen, herensuge guztien bat-bateko erretira eraginez, baina bere bizitzaren truke. Horrek, Belegosteko nanoak, gudutik, triste baina garaile erretiratzea eragin zuen, etsai bakar batek ere geldiarazi ez zuen hil martxa motel batean.
Haserrearen Gerra eta Beleriand urpean hartua izan ondoren, Belegosteko nano asko, Nogrodekoekin batera, ekialderantz joan ziren, Moriakoekin edo beste toki batzuetakoekin elkartuz. Belegost, oso kaltetua geratu zen halako urte nahaspilatsuen ondorioz, baina, hori gora-behera, litekeena da bertan, oraindik, nano talde bat geratu izana Eguzkiaren Bigarren Aroa eta Eguzkiaren Hirugarren Aroan, bere garairik oparoenean egon zena baino txikiagoa izango zen arren.

## Kanpo estekak

* Datuak: Q1800274
# Belekthor II.a

Belekthor II.a, Tolkienen legendariumean eta Eraztunen Jaunaren eranskinetan, Gondorreko hogeitabatgarren seneskal erregeordea izan zen, Beregond Gondorrekoaren semea. Minas Tirithen jaio zen Eguzkiaren Hirugarren Aroko 2752. urtean. Bere izena, sindarinezkoa da, eta "Arrano Handi" bezala itzul daiteke.
Bere aitaren oinordeko bihurtu zen 2811. urtean, eta Unbarreko Kortsarioen aurkako politikarekin jarraitu zuen. Belekthor II.aren agintaldian, Gandalf "Grisa"k, Kontzilio Zuriari presa sartzen dio Dol Guldur erasotzeko, Sauronen presentzia ikusten duenean, baina Sarumanek ezezkoa ematen dio, ordurako, azti zuria, Eraztun bakarra bilatzen ari baitzen.
Eguzkiaren Hirugarren Aroko 2872an hil zen, eta 100 urte baino gehiago bizi izan zen azken seneskala izan zen. Bere oinordekoa, bere seme Thorondir izan zen. Minas Tiritheko Zuhaitz Zuria berarekin hil zen.
# Beleg

Beleg, quenyaz zen sindarinez "Loriatsua" edo "Handia" esan nahi duena, Tolkienen legendariumean agertzen den fikziozko pertsonaia bat da. Eguzkiaren Hirugarren Aroko 811. urtean jaioa, Beleg dunadan bat zen, Amlaithen semea, azken hau, Arthedaineko lehen erregea zelarik, eta, beraz, Beleg, Arnorreko azken errege izan zen Eärendurren biloba zen.
Bere aita Eguzkiaren Hirugarren Aroko 946an hil ondoren, Beleg, Arthedaineko bigarren errege bihurtu zen.
Bere erregealdian, Istariak Erdialdeko Lurraldera iritsi ziren Amanetik, Sauronen aurkako borrokan laguntzeko. Gainera, Kardolan eta Rhudaur erresumen arteko lehen gerrak hasten dira Amon Sûleko Palantirraren jabetzagatik.
83 urteko erregealdiaren eta 218 urteko bizitzaren ondoren, Eguzkiaren Hirugarren Aroko 1029an hil zen, bere oinordekoa, bere seme Mallor izan zelarik.
Ez da Tolkienen legendariumean agertzen den izen bereko beste pertsonaia batekin, Beleg Cuthalionekin, nahastu behar.

## Kanpo estekak

* Datuak: Q2068620
* Multimedia: Beleg (Middle-earth) / Q2068620
# Beleko

Beleko euskal mitologiako pertsonaia edo izakia da. Berez, belearen pertsonifikazioa da.
Belea Mariren numen anitzetako bat da. Zegama aldeko jendeak sarri ikusi omen du Mari Aketegiko leizean bele itxurarekin.

## Ikus gainera

* Otsoko
* Axarko

## Kanpo estekak

* Datuak: Q12254955
# Beleku

Beleku hitzak hainbat adiera ditu:

## Geografia
### Mendiak

* Beleku (1.256 m): Aralar mendikateko mendia, Gipuzkoan.
* Beleku (805 m): Urraki mendilerroko mendia, Gipuzkoan.
# Beleku (Aralar)

Beleku I Aralar mendikatean dagoen Gañetako zirkuko mendia da. Bere iparraldeko gailurra, Kilixketa izena duena, malda handikoa eta belartsua Errekonta lepora erortzen da, honela, Auza-Gaztelu mendiarekin bat eginez.
Tontor honekin ixten da Alotzako hondorapena, larrez josirik dagoena.

## Inguruko tokiak

* Saltarri zutarria

## Kanpo estekak

* Datuak: Q12254956
# Barrancoèu

Barrancoèu (okzitanieraz Barrancoèu, frantsesez eta ofizialki: Barrancoueu) Okzitaniako udalerri bat da. Administratiboki Frantziako Pirinio Garaiak departamenduan dago, Okzitania eskualdean. 2013an 31 biztanle zituen.

## Demografia
### Biztanleria

2007an Barrancoueu udalerrian erroldatutako biztanleak 31 ziren. Familiak 16 ziren, horien artean 4 pertsona bakarrekoak ziren (4 bakarrik bizi ziren gizonak) eta 12 seme-alabarik gabeko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 29 etxebizitza zeuden, 14 familiaren etxebizitza nagusia ziren, 13 bigarren erresidentzia ziren eta 2 hutsik zeuden. 23 etxeak ziren eta 6 apartamentuak ziren. 14 etxebizitza nagusietatik 11 bere jabearen bizilekua ziren, 2 alokairuan okupaturik zeuden eta 1 doan lagata zegoen; 3 etxek hitu gela zituzten, 2 etxek lau zituzten eta 9 etxek bost zituzten. 10 etxek euren parking plaza propioa zuten azpian. 4 etxetan ibilgailu bat zegoen eta 10 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Barrancoueu udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 4 | 70-74 | 4 |
| 4 | 65-69 | 0 |
| 4 | 60-64 | 0 |
| 0 | 55-59 | 4 |
| 0 | 50-54 | 4 |
| 8 | 45-49 | 0 |
| 0 | 40-44 | 0 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 4 | 20-24 | 4 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 18 ziren, horien artean 13 aktiboak ziren eta 5 inaktiboak ziren. 13 pertsona aktiboetatik 10 lanean zeuden (7 gizon eta 3 emakume) eta 3 langabezian zeuden (3 emakume eta 3 emakume). 5 pertsona inaktiboetatik 2 erretiraturik zeuden eta 3 "bestelako inaktibo" gisa sailkaturik zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1094464
* Multimedia: Barrancoueu / Q1094464
# Barras

Barras Brasilgo udalerri bat da, Piauí estatuan kokatua. 47.938 biztanle ditu 1.719,798 km²ko eremuan.

## Ikus, gainera

* Piauí

## Kanpo estekak

* Datuak: Q808836
* Multimedia: Barras / Q808836
# Barraskilo

Barraskiloa, barakuilua, karakoila edo karakola oskola duten eta ez hankarik ez besorik ez duten gasteropodo moluskuei ematen zaien izen orokorra da. Gorputza likatsua du eta bi antena. Normalean hezetasunean agertzen da. Gehienak belarjaleak dira, baina batzuk orojale edota haragijale dira. Arrautzak erruten ditu, hau da, obiparoak dira. Milaka espezie dira, batzuk lehorrekoak, beste batzuk ur gezakoak, eta beste batzuk itsasokoak.
Barraskiloaren gorputzean, zati hauek nabari dira:
* Oskola: pieza bakarra, kiribilean bildua.
* Oina: masa gihartsu handi bat, zola itxurakoa. Gorputza oin horren gainean dago.

## Ikus, gainera

* Gastropoda

## Kanpo estekak

* Datuak: Q308841
* Multimedia: Snails / Q308841
# Barraskilo arrunt

Barraskilo arrunta (Helix aspersa) tamaina handiko barraskilo espeziea da, beraz molusku gasteropodo lurtarra. Europa osoan bizi da eta jateko ona da (izan ere, helizikulturan oso aintzat hartua dute). Frantzian jaten duten Helix pomatia (escargot) oso antzekoa du.

## Kanpo estekak

* Datuak: Q927080
* Multimedia: Helix aspersa / Q927080
* Espezieak: Cantareus aspersus
# Barrasa

Barrasa Mena Haraneko herria da, Burgosko probintzian. Espainiako Estatistika Institutuaren arabera, 2020an 27 biztanle zituen.

## Kanpo estekak

* Datuak: Q55005926
# Barraute (Quebec)

Barraute Quebeceko udalerri bat da, Kanadan. Abitibi-Témiscamingue eskualdean kokatuta dago, eta horren barruan dagoen Abitibi konderriko eskualde udalerria da.. 2011ko zentsoaren arabera 1,98 biztanle zituen 497.97 kilometro koadroko azaleran.

## Kanpo estekak

* Datuak: Q2885502
* Multimedia: Barraute / Q2885502